বোল্ট তাঁর প্রিয় ইভেন্টে জিতবেন, অনুমেয়ই ছিল। তবে সবার আগ্রহ ছিল ১৯.১৯ সেকেন্ডের বিশ্ব রেকর্ডটা ভেঙে দিতে পারেন কি না। বোল্ট নিজেও জানিয়েছিলেন, বিশ্ব রেকর্ডের জন্য চেষ্টা করবেন। তাঁর চেষ্টার অবশ্য কমতিও ছিল না। হিট কিংবা সেমিফাইনালের মতো আয়েশি ভঙ্গিতে দৌড়াননি, হেসেখেলে শেষ করার বিলাসিতাও দেখাননি জ্যামাইকান স্প্রিন্টার। তবুও রেকর্ডটা ভাঙতে পারেননি। ভাঙতে পারেননি ১৯.৩০ সেকেন্ডের অলিম্পিক রেকর্ডও।